EELNÕU

27.08.2025

# Atmosfääriõhu kaitse seaduse ja karistusregistri seaduse muutmise seadus

# § 1. Atmosfääriõhu kaitse seaduse muutmine

Atmosfääriõhu kaitse seaduses tehakse järgmised muudatused:

**1)** seaduses asendatakse sõna „jahutusseadmed“ läbivalt sõnaga „külmutusseadmed“ vastavas käändes;

**2)** seaduse 7. peatüki 1. jao 1. jaotist täiendatakse §-ga 1431 järgmises sõnastuses:

„**§ 1431. Fluoritud kasvuhoonegaaside kasutamine**

Käesolevas seaduses käsitletakse fluoritud kasvuhoonegaaside kasutamist määruse (EL) 2024/573 artikli 3 punktis 36 sätestatud tähenduses.“;

**3)** paragrahvi 183 tekst muudetakse ja sõnastatakse järgmiselt:

„Osoonikihti kahandavad ained on käesoleva seaduse tähenduses ained, mis on nimetatud Euroopa Parlamendi ja nõukogu määruse (EL) 2024/590 osoonikihti kahandavate ainete kohta (ELT L, 20.02.2024, lk 1–46) I ja II lisas.“;

**4)** paragrahvi 184 lõige 2 muudetakse ja sõnastatakse järgmiselt:

„(2) Osoonikihti kahandavate ainete käitlemine on käesoleva seaduse tähenduses kõik toimingud osoonikihti kahandavate ainetega, mis on nimetatud Euroopa Parlamendi ja nõukogu määruses (EL) 2024/590 ja selle rakendusmäärustes.“;

**5)** paragrahvi 185 tekst muudetakse ja sõnastatakse järgmiselt:

„Osoonikihti kahandavate ainete, neid aineid sisaldavate või nendel ainetel põhinevate toodete ja seadmete käitlemine on piiratud või keelatud. Erandid nimetatud keelust on sätestatud Euroopa Parlamendi ja nõukogu määruse (EL) 2024/590 III ja IV peatükis.“;

**6)** paragrahvis 187 asendatakse tekstiosa „Euroopa Parlamendi ja nõukogu määruses (EÜ) nr 1005/2009“ tekstiosaga „Euroopa Parlamendi ja nõukogu määruses (EL) 2024/590“;

**7)** seaduse 7. peatüki 6. jao pealkiri muudetakse ja sõnastatakse järgmiselt:

**„6. jagu**

**Fluoritud kasvuhoonegaasid ja nende käitlemine, fluoritud kasvuhoonegaase ja nende alternatiive käitleva isiku pädevusnõuded ning fluoritud kasvuhoonegaase ja osoonikihti kahandavaid aineid sisaldavate toodete, seadmete, süsteemide, mahutite ja käitlemistoimingute register**“;

**8)** paragrahv 189 muudetakse ja sõnastatakse järgmiselt:

„**§ 189. Fluoritud kasvuhoonegaasid ja nende alternatiivid**

(1) Fluoritud kasvuhoonegaasid on käesoleva seaduse tähenduses ained, mis on nimetatud Euroopa Parlamendi ja nõukogu määruse (EL) 2024/573, milles käsitletakse fluoritud kasvuhoonegaase ning millega muudetakse direktiivi (EL) 2019/1937 ja tunnistatakse kehtetuks määrus (EL) 517/2014 (ELT L, 2024/573, 20.02.2024, lk 1–67*)*, I–III lisas ning mis esinevad kas eraldiseisva aine või seguna.

(2) Fluoritud kasvuhoonegaaside alternatiivid on ammoniaak (NH3), süsinikdioksiid (CO2) ja süsivesinikud või muud asjakohased ained, mis on nimetatud Euroopa Parlamendi ja nõukogu määruses (EL) 2024/573 või selle rakendusmäärustes.“;

**9)** paragrahvi 190 täiendatakse pärast tekstiosa „Kyoto protolli“ tekstiosaga „, osoonikihti kahandavate ainete Montreali protokolli“;

**10)** paragrahvi 191 lõigetes 1, 2 ja 4 asendatakse tekstiosa „nr (EL) 517/2014“ tekstiosaga „(EL) 2024/573“;

**11)** paragrahvi 1911 lõiget 1 täiendatakse teise lausega järgmises sõnastuses:

„Ühekordsetele mahutitele kohaldatakse Euroopa Parlamendi ja nõukogu määruse (EL) 2024/573 artikli 11 punktis 3 sätestatud nõudeid.“;

**12)** paragrahvi 192 lõige 1 muudetakse ja sõnastatakse järgmiselt:

„(1) Fluoritud kasvuhoonegaase ja osoonikihti kahandavaid aineid sisaldavate toodete, seadmete, süsteemide ja mahutite ning käitlemistoimingute register FOKA (edaspidi *FOKA register*) on riigi infosüsteemi kuuluv andmekogu, kuhu koondatakse  
andmed fluoritud kasvuhoonegaase või osoonikihti kahandavaid aineid sisaldavate paiksete külmutus- ja kliimaseadmete, soojuspumpade, elektrijaotlate ning tuletõrjeseadmete kasutusvaldkonna, aine koguste, tüübi ja käitlemistoimingute kohta.“;

**13)** paragrahvi 192 täiendatakse lõigetega 4–6 järgmises sõnastuses:

„(4) Käesoleva paragrahvi lõikes 1 nimetatud seadmed kantakse FOKA registrisse, kui need sisaldavad:  
1) viis või enam CO2 ekvivalenttonni Euroopa Parlamendi ja nõukogu määruse (EL) 2024/573 I lisas nimetatud fluoritud kasvuhoonegaase;

2) üks kilogramm või enam Euroopa Parlamendi ja nõukogu määruse (EL) 2024/573 II lisa 1. jaos nimetatud fluoritud kasvuhoonegaase, mida kasutatakse mujal kui vahtudes;   
3) kolm kilogrammi või enam osoonikihti kahandavaid aineid, mis on nimetatud Euroopa Parlamendi ja nõukogu määruse (EL) 2024/590 I lisas.

(5) Hermeetiliselt suletud seadmeid ei kanta FOKA registrisse, kui tootja on need märgistanud hermeetiliselt suletud seadmetena ja need vastavad ühele järgmistest tingimustest:

1) sisaldavad vähem kui 10 CO2 ekvivalenttonni Euroopa Parlamendi ja nõukogu määruse (EL) 2024/573 I lisas loetletud fluoritud kasvuhoonegaase;

2) sisaldavad vähem kui kaks kilogrammi Euroopa Parlamendi ja nõukogu määruse (EL) 2024/573 II lisa 1. jaos loetletud fluoritud kasvuhoonegaase;

3) sisaldavad vähem kui kolm kilogrammi Euroopa Parlamendi ja nõukogu määruse (EL) 2024/590 I lisas loetletud osoonikihti kahandavaid aineid;

4) sisaldavad vähem kui kolm kilogrammi Euroopa Parlamendi ja nõukogu määruse (EL) 2024/573 lisades nimetatud fluoritud kasvuhoonegaase ning on paigaldatud eluhoonetesse.

(6) Elektrijaotlat ei kanta FOKA registrisse, kui sellele ei pea tegema lekkekontrolli, sest see vastab ühele Euroopa Parlamendi ja nõukogu määruse (EL) 2024/573 artikli 5 lõike 1 teises alalõigus sätestatud tingimusele.“;

**14)** paragrahvi 193 lõiked 1–5 muudetakse ja sõnastatakse järgmiselt:

„(1) Käesoleva seaduse § 192 lõikes 4 nimetatud tooted, seadmed või süsteemid peab käitleja registreerima FOKA registris.

(2) Käitleja peab käesoleva seaduse § 192 lõikes 4 nimetatud toote, seadme või süsteemi FOKA registris registreerima kahe nädala jooksul selle paigaldamisest arvates.

(3) Kui käesoleva seaduse § 192 lõikes 4 nimetatud aine kogust sisaldav toode, seade, süsteem või mahuti on juba FOKA registris registreeritud, peab käitleja selle toote, seadme, süsteemi või mahuti võõrandamise, kasutusvalduse ülemineku või kasutuselt kõrvaldamise ning jäätmekäitlejale üleandmise või mahuti hoiustamise registreerima FOKA registris kahe nädala jooksul toimingust arvates.

(4) Pädev käitlemistoimingu tegija peab käesoleva seaduse § 192 lõikes 4 punktides 1–3 nimetatud aine kogust sisaldava toote, seadme, süsteemi või mahuti käitlemistoimingu FOKA registris registreerima viie tööpäeva jooksul toimingust arvates.

(5) Kui käesoleva seaduse § 192 lõikes 4 punktides 1–3 nimetatud aine kogust sisaldavat toodet, seadet või süsteemi ümberehitamise käigus muudetakse, täiendab käitleja FOKA registri andmekoosseisu muudetud toote, seadme või süsteemi andmetega kahe nädala jooksul ümberehitamise lõpetamisest arvates.“;

**15)** paragrahvi 194 lõike 2 punktid 1 ja 2 muudetakse ja sõnastatakse järgmiselt:

„1) komisjoni rakendusmääruse (EL) 2025/625, millega kehtestatakse vastavalt Euroopa Parlamendi ja nõukogu määrusele (EL) 2024/573 füüsilistele ja juriidilistele isikutele antavate sertifikaatide miinimumnõuded ja selliste sertifikaatide vastastikuse tunnustamise tingimused seoses teatavaid fluoritud kasvuhoonegaase või asjakohaseid alternatiive sisaldavate paiksete tuletõrjeseadmetega ning tunnistatakse kehtetuks komisjoni rakendusmäärus (EÜ) nr 304/2008 (ELT L 31.03.2025, lk 1–8), artikli 2 lõikes 1;

2) komisjoni rakendusmääruse (EL) 2025/623, millega kehtestatakse vastavalt Euroopa Parlamendi ja nõukogu määrusele (EL) 2024/573 füüsilistele isikutele antavate sertifikaatide miinimumnõuded ja selliste sertifikaatide vastastikuse tunnustamise tingimused seoses seadmetest fluoritud kasvuhoonegaasidel põhinevate lahustite kokkukogumisega ning tunnistatakse kehtetuks komisjoni rakendusmäärus (EÜ) nr 306/2008 (ELT T L, 31.03.2025, lk 1–6), artikli 2 lõikes 1;“;

**16)** paragrahvi 194 lõike 2 punktid 4 ja 5 muudetakse ja sõnastatakse järgmiselt:

„4) komisjoni rakendusmääruse (EL) 2025/627, millega kehtestatakse vastavalt Euroopa Parlamendi ja nõukogu määrusele (EL) 2024/573 füüsilistele isikutele antavate sertifikaatide miinimumnõuded ja selliste sertifikaatide vastastikuse tunnustamise tingimused seoses fluoritud kasvuhoonegaase paiksete elektrijaotlate paigaldamise, hoolduse, teeninduse, parandamise ja kasutuselt kõrvaldamise ning paiksetest elektrijaotlatest fluoritud kasvuhoonegaaside kokkukogumisega ning tunnistatakse kehtetuks komisjoni rakendusmäärus (EÜ) nr 2015/2066 (ELT L 31.03.2025, lk1–6), artikli 2 lõikes 1;

5) komisjoni rakendusmääruse (EL) 2024/2215**,** millega kehtestatakse vastavalt Euroopa Parlamendi ja nõukogu määrusele (EL) 2024/573 miinimumnõuded, mille alusel antakse füüsilistele ja juriidilistele isikutele sertifikaate seoses fluoritud kasvuhoonegaase või nende alternatiive sisaldavate paiksete külmutus- ja kliimaseadmete ning soojuspumpadega, orgaanilise Rankine`i ringprotsessi põhimõttel töötavate seadmetega ning külmikveokite,

-haagiste ja -kergsõidukite, konteinerite ja rongivagunite külmutusseadmetega, samuti sellise sertifikaatide vastastikuse tunnustamise tingimused, ning tunnistatakse kehtetuks komisjoni rakendusmäärus (EL) 2015/2067 (ELT L, 09.09.2024, lk 1–19), artikli 2 lõikes 1.“;

**17)** seadust täiendatakse §-ga 1951 järgmises sõnastuses:

**„§ 1951. Täiendkoolitused, kutse- ja osakutsete taastõendamine ning kutsetunnistuste kehtetuks tunnistamine**

(1) Käesoleva seaduse § 194 lõike 2 punktides 1 ja 5 nimetatud kutse- või osakutsetunnistuse omaja peab osalema Euroopa Parlamendi ja nõukogu rakendusmääruse (EL) 2025/625 ja (EL) 2024/2215 kohasel täiendkoolitustel või kutse või osakutse taastõendamisel kutse andmise korras nimetatud intervalliga.

(2) Kui käesoleva paragrahvi lõikes 1 nimetatud tingimusi ei täideta, on kutse andjal õigus kutse-või osakutsetunnistus kehtetuks tunnistada.“;

**18)** paragrahv 197 muudetakse ja sõnastatakse järgmiselt:

**„§ 197. Fluoritud kasvuhoonegaase ja nende alternatiive sisaldava toote, seadme või süsteemi käitlemise luba**

(1) Fluoritud kasvuhoonegaase või nende alternatiive sisaldava toote, seadme või süsteemi käitlemise luba (edaspidi *käitlemisluba*) on kohustuslik füüsilisest isikust ettevõtjatele ja juriidilistele isikutele, kui käideldakse järgmiseid seadmeid:

1) paiksed külmutusseadmed;

2) paiksed kliimaseadmed ja soojuspumbad;

3) paiksed orgaanilise Rankine’i ringprotsessi põhimõttel töötavad seadmed;

4) külmikveokite ja -haagiste külmutusseadmed;

5) külmikkergsõidukite, konteinerite, sealhulgas külmutuskonteinerite ja rongivagunite külmutusseadmed;

6) paiksed tuletõrjeseadmed.

(2) Käesoleva paragrahvi lõike 1 punktides 1–5 nimetatud seadmete puhul on käitlemisluba nõutud järgmisteks käitlemistoiminguteks:

1) paigaldamine, parandamine, hooldus või teenindus ja kasutuselt kõrvaldamine, kui need seadmed sisaldavad Euroopa Parlamendi ja nõukogu määruse (EL) 2024/573 I lisas ja II lisa 1. jaos nimetatud fluoritud kasvuhoonegaase või ammoniaaki (NH3), süsinikdioksiidi (CO2) või süsivesinikke (HC-d);

2) lekkekontroll ja aine kokkukogumine, kui need seadmed sisaldavad fluoritud kasvuhoonegaase, mis on nimetatud Euroopa Parlamendi ja nõukogu määruse (EL) 2024/573 I lisas ja II lisa 1. jaos.

(3) Käesoleva paragrahvi lõike 1 punktis 6 nimetatud seadmete puhul on käitlemisluba nõutud järgmisteks käitlemistoiminguteks:

1) paigaldamine, parandamine, hooldus või teenindus ja kasutuselt kõrvaldamine, kui need seadmed sisaldavad Euroopa Parlamendi ja nõukogu määruse (EL) 2024/573 I lisas ja II lisa 1. jaos nimetatud fluoritud kasvuhoonegaase või NOVEC-i ehk perfluoro(2-metüül-3-pentanooni), trifluorojodometaani (trifluorometüüljodiidi), 2-bromo-3,3,3-trifluoroprop-1-eeni (2-BTP);

2) lekkekontroll ja aine kokkukogumine, kui need seadmed sisaldavad fluoritud kasvuhoonegaase, mis on nimetatud Euroopa Parlamendi ja nõukogu määruse (EL) 2024/573 I lisas ja II lisa 1. jaos.“;

**19)** paragrahvi 198 lõige 2 muudetakse ja sõnastatakse järgmiselt:

„(2) Fluoritud kasvuhoonegaase sisaldava toote, seadme ja süsteemi käitleja peab vastama Euroopa Komisjoni rakendusmääruse (EL) 2024/2215 artikli 6 lõikes 1 ja rakendusmääruse EL 2025/625 artikli 5 lõikes 1 sätestatud nõuetele.“;

**20)** paragrahvi 200 lõike 1 punkt 4 muudetakse ja sõnastatakse järgmiselt:

„4) käesoleva seaduse §-s 197 nimetatud seadmetüüp, käitlemiseks lubatud fluoritud kasvuhoonegaasi või nende alternatiivide kogused seadmetes ja soojuspumpades ning käitlemistoimingud;“;

**21)** paragrahvi 202 tekst muudetakse ja sõnastatakse järgmiselt:

„Fluoritud kasvuhoonegaase või nende alternatiive sisaldava toote, seadme ja süsteemi käitlemisloa taotlemise ja muutmise täpsustatud korra, käitlemisloa taotluse täpsustatud nõuded ja andmekoosseisu kehtestab valdkonna eest vastutav minister määrusega.“;

**22)** paragrahvis 205 asendatakse tekstiosa „(EL) nr 517/2014“ tekstiosaga „ (EL) 2024/573“;

**23)** paragrahvi 206 lõigetes 1–5 asendatakse tekstiosa „20. juuniks“ tekstiosaga „20. aprilliks“;

**24)** paragrahvi 206 täiendatakse lõikega 51 järgmises sõnastuses:

„(51) Elektrijaotla omanik, kelle valduses on väävelheksafluoriidi (edaspidi *SF6*) sisaldav pingejaotla, esitab Kliimaministeeriumile iga aasta 20. aprilliks aruande järgmiste andmetega:

1. kõikides tema valduses olevate alajaamade pingejaotlates sisalduv SF6 kogus;
2. uutesse ja renoveeritud pingejaotlatesse lisatud SF6 kogus;
3. hoolduse käigus lisatud SF6 kogus;
4. laos uuesti kasutuselevõtu ootel olevates seadmetes sisalduva SF6 kogus;
5. seadmetest kokku kogutud SF6 kogus ning kokku kogutud ja jäätmekäitlejale üle antud või omanikule edasiseks kasutamiseks jäetud SF6 kogus.“;

**25)** paragrahvi 206 lõiget 6 täiendatakse pärast tekstiosa „andmeid koondavate asutuste“ tekstiosaga „ja ettevõtjate“;

**26)** seaduse 7. peatüki 6. jagu täiendatakse §-ga 2062 järgmises sõnastuses:

„**§ 2062. Väävelheksafluoriidi sisaldava pingejaotla kasutuselevõtmisest teavitamine**

Elektrijaotla omanik, kes võtab väävelheksafluoriidi sisaldava pingejaotla kasutusele pärast Euroopa Parlamendi ja nõukogu määruse (EL) 2024/573 artikli 13 lõikes 9 sätestatud keelu kuupäeva, teavitab sama määruse artikli 13 lõikes 17 loetletud juhtumitel Keskkonnaametit, nimetades määruse asjakohase artikli, milles on erisus koos põhjendusega. Kui tegemist on riigihankel põhineva erisusega, tuleb viidata ka riigihangete registri toimikule.“;

**27)** paragrahvi 222 punktides 1 ja 3 asendatakse tekstiosa „(EL) nr 517/2014“ tekstiosaga „(EL) 2024/573“;

**28)** paragrahvi 222 punkti 2 täiendatakse pärast tekstiosa „seadmete ja süsteemide impordi“ tekstiosaga „ning ekspordi“;

**29)** paragrahvi 223 täiendatakse lõigetega 3 ja 4 järgmises sõnastuses:

„(3) Korrakaitseseaduse § 53 rakendamisel tuleb osoonikihti kahandavate ainete ja fluoritud kasvuhoonegaaside puhul arvestada Euroopa Parlamendi ja nõukogu määrustes (EL) 2024/590 ja 2024/573 sätestatud keelde ja piiranguid.

(4) Korrakaitseorganil on õigus ajutiselt keelata isikul, kes on toime pannud Euroopa Parlamendi ja nõukogu määruse (EL) 2024/573 või (EL) 2024/590 nõuete raske rikkumise, millega kaasneb oluline keskkonnamõju, või nõuete korduva rikkumise, kasutada, toota, importida, eksportida või lasta turule fluoritud kasvuhoonegaase, osoonikihti kahandavaid aineid või neid gaase sisaldavaid või neil põhinevaid tooteid ja seadmeid.“;

**30)** paragrahv 236 muudetakse ja sõnastatakse järgmiselt:

**„§ 236. Osoonikihi kaitsmise eesmärgil keelatud ainete, neid aineid sisaldava või nendel ainetel põhineva toote, seadme ja mahuti kokku kogumise, lekkekontrolli ja märgistamise kohustuse täitmata jätmine**

„(1) Osoonikihi kaitsmise eesmärgil keelatud ainete kogumise nõude täitmata jätmise, neid aineid sisaldavate või nendel ainetel põhinevate toodete, seadmete, süsteemide või mahutite nõuetele mitte vastava lekkekontrolli või märgistamise eest või lekkekontrolli tegemata või märgistamata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 200 000 eurot.“;

**31)** seadust täiendatakse §-ga 2361 järgmises sõnastuses:

**„§ 2361. Osoonikihi kaitsmise eesmärgil keelatud ainete, neid aineid sisaldavate või nendel ainetel põhinevate toodete, seadmete või mahutite ebaseaduslik tootmine, kasutamine, paigaldamine, hooldamine, teenindamine, import, eksport või turule laskmine**

(1) Osoonikihi kaitsmise eesmärgil keelatud ainete ebaseadusliku tootmise, neid aineid sisaldavate või nendel ainetel põhinevate toodete, seadmete, süsteemide või mahutite ebaseadusliku kasutamise, paigaldamise, hooldamise, teenindamise, impordi, ekspordi või turule laskmise eest –

karistatakse rahatrahviga kuni viiekordses asjaomaste gaaside või neid sisaldavate toodete, seadmete, süsteemide või mahutite turuväärtusele vastavas summas.

(2) Sama teo eest, kui selle on toime pannud juriidiline isik, –

karistatakse rahatrahviga kuni viiekordses asjaomaste gaaside või neid sisaldavate toodete, seadmete, süsteemide või mahutite turuväärtusele vastavas summas.

(3) Sama teo eest, kui rikkumine kordub viie aasta jooksul, –

karistatakse rahatrahviga kuni kaheksakordses asjaomaste gaaside või neid gaase sisaldavate toodete, seadmete ja mahutite turuväärtusele vastavas summas.“;

**32)** paragrahv 238 muudetakse ja sõnastatakse järgmiselt:

„(1) Euroopa Parlamendi ja nõukogu määruse (EL) nr 2024/573 kohaste fluoritud kasvuhoonegaaside kasutamise nõuete, sealhulgas artikli 13 lõike 9 kohase elektrijaotla kasutusele võtmise nõuete rikkumise eest –

karistatakse rahatrahviga kuni viiekordses asjaomaseid gaase sisaldava toote, seadme või mahuti turuväärtusele vastavas summas.

(2) Sama teo eest, kui selle on toime pannud juriidiline isik, –

karistatakse rahatrahviga kuni viiekordses asjaomaste gaaside või neid sisaldavate toodete, seadmete, süsteemide või mahutite turuväärtusele vastavas summas.

(3) Sama teo eest, kui rikkumine kordub viie aasta jooksul, –

karistatakse rahatrahviga kuni kaheksakordses asjaomaseid gaase sisaldavate toodete, seadmete ja mahutite turuväärtusele vastavas summas.

**33)** seadust täiendatakse §-ga 2381 järgmises sõnastuses:

„**§ 2381. Fluoritud kasvuhoonegaase sisaldavate seadmete ja toodete kohta andmete esitamise, säilitamise ja teavitamise kohustuse rikkumine**

(1) Euroopa Parlamendi ja nõukogu määruse (EL) 2024/573 artikli 13 paragrahvis 17 nimetatud teavitamise kohustuse või paragrahvis 16 nimetatud andmete säilitamise kohustuse ning artikli 11 paragrahvis 4 ja artikli 19 paragrahvis 2 sätestatud vastavusdeklaratsiooni säilitamise nõude rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –   
karistatakse rahatrahviga kuni 200 000 eurot.“;

**34)** paragrahvi 239 pealkirja ja lõiget 1 täiendatakse pärast tekstiosa „süsteemide lekke vältimise,“ tekstiosaga „lekke tuvastamise süsteemi olemasolu,“;

**35)** paragrahvis 240 asendatakse tekstiosa „(EL) nr 517/2014“ tekstiosaga „(EL) 2024/573“;

**36)** paragrahvis 241 asendatakse tekstiosa „Euroopa Parlamendi ja nõukogu määruse (EL) nr 517/2014“ tekstiosaga „Euroopa Parlamendi ja nõukogu määruse (EL) 2024/573“;

**37)** seadust täiendatakse §-ga 2401 järgmises sõnastuses:

**„§ 2401. Fluoritud kasvuhoonegaaside ebaseaduslik tootmine, import ja eksport**

(1) Euroopa Parlamendi ja nõukogu määruse (EL) 2024/573 kohaste tootmise nõuete rikkumise ja tootmisõiguseta tootmise, ebaseadusliku impordi ja ekspordi eest –

karistatakse rahatrahviga kuni viiekordses asjaomaste gaaside turuväärtusele vastavas summas.

(2) Sama teo eest, kui selle on toime pannud juriidiline isik, –

karistatakse rahatrahviga kuni viiekordses asjaomaste gaaside turuväärtusele vastavas summas.

(3) Sama teo eest, kui rikkumine kordub viie aasta jooksul, –

karistatakse rahatrahviga kuni kaheksakordses asjaomaste gaaside turuväärtusele vastavas summas.“;

**38)** paragrahvi 242 lõikes 1 asendatakse tekstiosa „Euroopa Parlamendi ja nõukogu määruses (EL) nr 517/2014 ning Euroopa Komisjoni rakendusmääruses (EL) nr 2015/2068“ tekstiosaga „Euroopa Parlamendi ja nõukogu määruse (EL) 2024/573 artiklis 12 ning Euroopa Komisjoni rakendusmääruses (EL) 2024/2174“;

**39)** paragrahv 243 muudetakse ja sõnastatakse järgmiselt:

„(1) Euroopa Parlamendi ja nõukogu määruse (EL) 2024/573 artikli 26 kohaste aruandlusnõuete rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 200 000 eurot.“;

**40)** paragrahv 244 muudetakse ja sõnastatakse järgmiselt:

**„§ 244. Fluoritud kasvuhoonegaase sisaldava või nendel ainetel põhineva toote ja seadme ebaseaduslik turule laskmine**

(1) Euroopa Parlamendi ja nõukogu määruse (EL) 2024/573 artiklis 11 ning IV lisas nimetatud fluoritud kasvuhoonegaase sisaldavate või neil põhinevate toodete ja seadmete turule laskmise keeldude rikkumise ning toote või seadme ebaseadusliku turule laskmise eest –

karistatakse rahatrahviga kuni viiekordses asjaomaseid gaase sisaldava toote, seadme või mahuti turuväärtusele vastavas summas.

(2) Sama teo eest, kui selle on toime pannud juriidiline isik, –

karistatakse rahatrahviga kuni viiekordses asjaomaste gaaside turuväärtusele vastavas summas.

(3) Sama teo eest, kui rikkumine kordub viie aasta jooksul, –

karistatakse rahatrahviga kuni kaheksakordses asjaomaseid gaase sisaldavate toodete, seadmete ja mahutite turuväärtusele vastavas summas.“;

**41)** paragrahv 2441 muudetakse ja sõnastatakse järgmiselt:

**„§ 2441.****Fluoritud kasvuhoonegaaside, nende ühekordselt täidetavate mahutite ebaseadusliku kasutamise, turule laskmise, edasiandmise, vahendamise, omandamise ja valdamise keelu rikkumine**

(1) Fluoritud kasvuhoonegaaside ebaseadusliku turule laskmise Euroopa Parlamendi ja nõukogu määruse (EL) 2024/573 tähenduses ning käesoleva seaduse §-s 1911 sätestatud fluoritud kasvuhoonegaaside ühekordselt täidetavate mahutite ebaseadusliku kasutamise, turule laskmise, edasiandmise, vahendamise, omandamise või valdamise keelu rikkumise eest –

karistatakse rahatrahviga kuni viiekordses asjaomaseid gaase sisaldava toote, seadme või mahuti turuväärtusele vastavas summas.

(2) Sama teo eest, kui selle on toime pannud juriidiline isik, –

karistatakse rahatrahviga kuni viiekordses asjaomaseid gaase sisaldava toote, seadme või mahuti turuväärtusele vastavas summas.

(3) Sama teo eest, kui rikkumine kordub viie aasta jooksul, –

karistatakse rahatrahviga kuni kaheksakordses asjaomaseid gaase sisaldavate toodete, seadmete ja mahutite turuväärtusele vastavas summas.

(4) Käesolevas paragrahvis sätestatud väärteo katse on karistatav.“;

**42)** paragrahvis 2471 asendatakse tekstiosa „(EL) nr 517/2014“ tekstiosaga „(EL) 2024/573“;

**43)** paragrahvi 2472 lõikes 1 asendatakse tekstiosa „(EL) nr 517/2014 artikli 6 punktis 3“ tekstiosaga „(EL) 2024/573 artikli 7 lõigetes 3–5“;

**44)** seadust täiendatakse §-ga 2481 järgmises sõnastuses:

**„§ 2481. Fluoritud kasvuhoonegaaside ja osoonikihti kahandavate ainete või neid gaase sisaldavate või neil põhinevate toodete, seadmete ja süsteemide turuväärtus**

(1) Käesolevas peatükis nimetatud fluoritud kasvuhoonegaaside ja osoonikihti kahandavate ainete või neid gaase sisaldavate või neil põhinevate toodete, seadmete ja süsteemide turuväärtuse hindamisel lähtutakse tsiviilseadustiku üldosa seaduse §-s 65 sätestatust, võttes aluseks karistuse määramise ajahetke.

(2) Kui käesoleva paragrahvi lõikes 1 nimetatud turuväärtust ei ole võimalik kindlaks määrata, on turuväärtus soetusmaksumus või omahind.“;

**45**) paragrahvi 249 lõikes 3 asendatakse tekstiosa „§-s 236“ tekstiosaga „§-des 236 ja 2361“;

**46)** paragrahvi 249 lõige 6 muudetakse ja sõnastatakse järgmiselt:

„(6) Keskkonnaamet, Maksu- ja Tolliamet ning kohus võivad käesoleva seaduse §-s 233 sätestatud väärtegude toimepanemise vahendi ning väärteo vahetuks objektiks olnud eseme konfiskeerida vastavalt karistusseadustiku §-le 83.“;

**47)** paragrahvi 249 täiendatakse lõikega 61 järgmises sõnastuses:

„(61) Keskkonnaamet, Maksu- ja Tolliamet ning kohus konfiskeerivad §-des 2361, 244 ja 2441 sätestatud väärtegude toimepanemise vahendi ning väärteo vahetuks objektiks olnud eseme vastavalt karistusseadustiku §-le 83.“;

**48)** seaduse 10. peatüki 1. jagu täiendatakse §-ga 2544 järgmises sõnastuses:

**„§ 2544.** **Fluoritud kasvuhoonegaase käitleva töötaja kutse- või osakutsetunnistuse täiendkoolituse läbimine või kutse taastõendamine**

Isik, kellel on käesoleva seaduse § 194 lõike 2 punktides 1, 3 või 5 nimetatud fluoritud kasvuhoonegaase käitleva isiku kutse-või osakutsetunnistus, peab läbima käesoleva seaduse § 1951 lõikes 1 nimetatud täiendkoolituse või taastõendamise esimest korda hiljemalt 2029. aasta 12. märtsiks.“.

# 

**§ 2. Karistusregistri seaduse muutmine**

Karistusregistri seaduses tehakse järgmised muudatused:

**1)** paragrahvi 5 lõiget 2 täiendatakse punktiga 9 järgmises sõnastuses:

„9) käesoleva seaduse § 20 lõike 1 punktis 20 nimetatud juhul isiku karistatuse ja väärteo korduvuse arvestamisel.“;

**2)** paragrahvi 20 lõiget 1 täiendatakse punktiga 20 järgmises sõnastuses:

„20) kohtuvälisel menetlejal atmosfääriõhu kaitse seaduse §-de 2361, 238, 2401, 244, 2441 järgi alustatud väärteomenetluses nimetatud korduvuse kontrollimiseks, kui karistusandmete registrisse kandmisest ei ole möödunud rohkem kui viis aastat.“.

# § 3. Seaduse jõustumine

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, 2025

Algatab Vabariigi Valitsus … 2025. a

Vabariigi Valitsuse nimel

(allkirjastatud digitaalselt) *allkirjastaja nimi*

Valitsuse nõunik